I sin egenskab af kongelig bygningsinspektør ledede han en række mindre ombygninger af Civiletatens Materialgård, [[Prinsens Palæ]], [[Odense Slot]], [[Eremitageslottet]] og de kongelige præsteboliger, men størst betydning havde han som [[Søetaten]]s bygmester. Derimod kom han ikke i nævneværdig grad til at præge nybyggeriet i København efter [[Københavns brand 1795|branden i 1795]] og [[Københavns bombardement|bombardementet i 1807]]. Hans bygninger udmærker sig ved en nøgtern [[klassicisme]] renset for [[ornament]]er. Han huskes også for sin rolle i skabelsen af [[Frihedsstøtten]], selvom han formentlig ikke var hovedmanden bag monumentets udformning.
Personbillede_savnes Historie Organisationer Uddannelsesinstitutioner